+-----------------------------------------------------------------------+
| ส่วนที่ 1                                                                |
|                                                                       |
| ข้อมูลสรุป                                                               |
+-----------------------------------------------------------------------+

ข้อมูลสรุป (Executive Summary)

บริษัท ไทยคูน เวิลด์ไวด์ กรุ๊ป (ประเทศไทย) จำกัด (มหาชน) TYCN หรือ “บริษัท”
ก่อตั้งขึ้นเมื่อวันที่ 9 กันยายน 2539 โดยมีบริษัท ไทยคูน กรุ๊ป อินเตอร์เนชั่นแนล จำกัด
ซึ่งตั้งอยู่บนเกาะเคย์แมน (ซึ่งต่อไปนี้จะเรียกว่า “TGI”) เป็นผู้ถือหุ้น 76.31% โดย TGI
ก่อตั้งขึ้นโดยมีบริษัท ไทยคูน กรุ๊ป เอนเตอร์ไพรส์ จำกัด ประเทศไต้หวัน (ซึ่งต่อไปนี้จะเรียกว่า
“TGE”) เป็นผู้ถือหุ้น
ทั้งหมด (100%) บริษัท ไทยคูน เวิลด์ไวด์ กรุ๊ป (ประเทศไทย) จำกัด (มหาชน)
ได้จดทะเบียนเป็นบริษัทจำกัดมหาชนเมื่อ
วันที่ 9 กรกฎาคม 2546 และเข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่
11 ธันวาคม 2546 โดยดำเนินธุรกิจผลิตและจัดจำหน่ายเหล็กลวด เหล็กลวดอบอ่อน สกรู
และสลักเกลียว
โดยบริษัทถือได้ว่าเป็นผู้ผลิตแห่งเดียวในประเทศไทยและน้อยรายในโลกที่มีขบวนการผลิตต่อเนื่องในแนวดิ่งจากกลางน้ำถึงปลายน้ำอย่างครบวงจรสมบูรณ์แบบกกล่าวคือมีการผลิตตั้งแต่เหล็กลวดจนถึงสกรู
นอกจากนี้บริษัทมีสายการผลิตสกรูที่ใหญ่ติดอันดับของโลก ปัจจุบันบริษัทมีกำลังผลิตเหล็กลวด
เหล็กลวดอบอ่อน สกรูและสลักเกลียว เท่ากับ 360,000 ตัน 144,000 ตัน 36,000 ตันและ
36,000 ตันต่อปี ตามลำดับ โดยมีโรงงานตั้งอยู่ที่จังหวัดระยอง
ซึ่งบริษัทได้รับการสนับสนุนจากคณะกรรมการส่งเสริมการลงทุน ตั้งแต่ 11 ตุลาคม 2539 และ 9
เมษายน 2546 โดยจะได้รับสิทธิประโยชน์ทางด้านภาษีเป็นเวลา 13 ปีนับตั้งแต่วันเริ่มการผลิตในปี
2542 และปี 2548 ตามลำดับ

บริษัทเลือกที่จะตั้งฐานการผลิตในประเทศไทยเนื่องจากมีความได้เปรียบด้านการขนส่งและต้นทุนการผลิต
โดยบริษัทจะเน้นการจำหน่ายเหล็กลวดให้แก่ตลาดในประเทศเป็นหลัก
ในขณะที่สกรูจะถูกส่งออกไปจำหน่ายในตลาดต่างประเทศโดยเฉพาะอย่างยิ่งตลาดสหรัฐอเมริกา
ในปี 2550 และ ของปี 2551 บริษัทมียอดขายเหล็กลวดรวม 4,550 ล้านบาท และ 3,972
ล้านบาท ตามลำดับ โดยเป็นยอดขายจากตลาดในประเทศและตลาดต่างประเทศเท่ากับ 57% และ
43% ในปี 2550 และ ปี 2551 เท่ากับ 68% และ 32% ตามลำดับ ในส่วนของสกรูนั้น
บริษัทจะส่งออกไปตลาดต่างประเทศเป็นหลัก
เนื่องจากการขายภายในประเทศจะก่อให้เกิดการแย่งส่วนแบ่งตลาดจากผู้ผลิตสกรูในประเทศซึ่งส่วนใหญ่เป็นลูกค้าเหล็กลวดของบริษัท
โดยในปี 2546 จนถึงปัจจุบันประมาณ 99% ของยอดขายสกรูทั้งหมดมาจากตลาดต่างประเทศ
ส่วนสลักเกลียวเป็นผลิตใหม่ในปี 2549 และเป้าหมายจะจำหน่ายในตลาดต่างประเทศ
ความต้องการเหล็กลวดในงานอุตสาหกรรมต่างๆ ได้แก่ อุตสาหกรรมรถเข็น
ซึ่งขยายตัวตามดิสเคาท์สโตร์ อุตสาหกรรมลวดเชื่อมไฟฟ้า
โดยใช้ในการเชื่อมต่อในอุตสาหกรรมต่างๆ และภาคก่อสร้าง
โดยผลิตภัณฑ์ที่มีการใช้เหล็กลวดเป็นวัตถุดิบ ได้แก่ ตะแกรง ตาข่าย ลวดผูกเหล็ก
ลวดเหล็กแรงดึงสูง น็อต สกรู ในขณะที่ผลิตภัณฑ์ตัวรองของบริษัท ได้แก่ สกรู
ลักษณะการทำงานเพื่อใช้สำหรับจับยึดชิ้นงานโลหะ ไม้ หรือแผ่นพลาสติก ส่วนเหล็กลวดอบอ่อน
เป็นเพียง ผลิตภัณฑ์ที่ส่งผ่านจากเหล็กลวดเพื่อนำไปใช้ในการทำสกรูที่มีคุณภาพต่อไป
นอกจากนั้นสำหรับนโยบายการกำหนดราคาสินค้าของบริษัท ทั้งวัตถุดิบของบริษัทฯซึ่งได้แก่ เหล็กแท่ง
และผลิตภัณฑ์ต่างๆ ของบริษัทต่างก็ถูกกำหนดโดยราคาตลาดโลกเป็นหลัก โดยเปลี่ยนแปลงไปตาม
สถานการณ์ของตลาดโลก ตามคู่แข่งและตลาดในประเทศ
อย่างไรก็ตามตามปกติแล้วราคาสกรูของบริษัทจะกำหนดราคาล่วงหน้าเป็นรายไตรมาสระหว่างบริษัทและลูกค้า
ในขณะที่จะมีการส่งมอบสินค้า

ในปี 2551 บริษัทมียอดขายและกำไรสุทธิเท่ากับ 9,286.58 ล้านบาท และ 32.17 ล้านบาท
ตามลำดับ เปรียบเทียบกับปี 2550ซึ่งมียอดขายและขาดทุนสุทธิเท่ากับ 6,647.43 ล้านบาท และ
-64.86 ล้านบาท ตามลำดับ สาเหตุหลักเนื่องจากในปีครึ่งแรกของปี 2551
สินค้าเหล็กมีราคาสูงกว่าในปี 2550 แต่ในครึ่งปีหลังของปี 2551
ตลาดเหล็กและเหล็กกล้าเริ่มได้รับความเสียหายจากผลกระทบของวิกฤตกาลการทางการเงิน
ความต้องการซื้อลดลง สินค้าคงเหลือเพิ่มขึ้น ราคาขายลดลง
ขาดทุนจากการลดมูลค่าสินค้าคงเหลือเพิ่มขึ้น เป็นผลให้กำไรสุทธิลงลด แต่ผลกำไรสุทธิมากกว่าปี
2550

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจซื้อหลักทรัพย์)